“Modimolle-monster”: vierde verdagte vas!Johan Kotze, 'n verdagte in die saak, tydens sy inhegtenisname. Foto: www.ecr.co.za Die 30-jarige is Saterdag in ŉ vroegdag-klopjag in Hammanskraal vasgetrek, het brigadier Hangwani Mulaudzi gesê. Die man was glo een van die werkers wat met ŉ geweer gedwing is om die vervreemde vrou van Johan Kotze, die sogenaamde “Modimolle-monster” te verkrag. Kotze was ná die aanval sedert 4 Januarie voortvlugtend en is Woensdag aangekeer. ŉ Tweede persoon is op dieselfde dag in hegtenis geneem. Die twee het Vrydag in die landdroshof in Modimolle verskyn en die saak is tot 10 Februarie uitgestel. Die polisie het Vrydag ŉ derde verdagte in die saak in Hammanskraal vasgetrek.